Source: https://beta.e-justice.europa.eu/175/FI/european_case_law_identifier_ecli?action=printAll&clang=&useContId=160471
Timestamp: 2020-02-16 22:40:16+00:00
Document Index: 1257199

Matched Legal Cases: ['tuomioistuin ', 'tuomioistuin\n', 'tuomioistuin\n', 'tuomioistuin\n', 'tuomioistuin ', 'tuomioistuin ', 'tuomioistuin ', 'tuomioistuin\n', 'tuomioistuin\n', 'tuomioistuin ']

Eurooppalainen oikeuskäytäntötunnus (ECLI) - Euroopan unioni
Euroopan unionin tuomioistuin ( ECLI-Coordinator@curia.europa.eu) on unionin tuomioistuinten ECLI-koordinaattori.
Euroopan unionin tuomioistuimen ns. maakoodi, jota käytetään ECLI-tunnuksen toisessa osassa, on: [EU].
ECLI-tunnuksen osien avulla yksilöidään Euroopan unionin tuomioistuimen päätökset:
ECLI-lyhenne
maakoodi: EU
tuomioistuinkoodi:
C = unionin tuomioistuin
T = unionin yleinen tuomioistuin
F = unionin virkamiestuomioistuin
päätöksen antamisvuosi (muodossa YYYY)
järjestysluku, joka osoittaa:
päätöksen järjestysnumeron kutakin tuomioistuinta ja vuotta kohti
ECLI:EU:C:1998:27 = unionin tuomioistuimen 27. asiakirja, joka on saanut ECLI-tunnuksen vuonna 1998
ECLI:EU:T:2012:426 = unionin yleisen tuomioistuimen 426. asiakirja, joka on saanut ECLI-tunnuksen vuonna 2012
ECLI:EU:F:2010:80 = unionin virkamiestuomioistuimen 80. asiakirja, joka on saanut ECLI-tunnuksen vuonna 2010
Eurooppalainen oikeuskäytäntötunnus (ECLI) - Kansainvälinen
Euroopan patenttivirasto (EPO) tarjoaa keksijöille yhdenmukaisen hakemusmenettelyn, jonka avulla he voivat hakea patenttisuojaa jopa 40:ssä Euroopan maassa. Hallintoneuvoston valvonnassa toimiva patenttivirasto on Euroopan patenttijärjestön täytäntöönpanoelin.
Euroopan patenttiviraston ECLI-koordinaattorina toimii viraston Julkaisuosasto.
Euroopan patenttiviraston ns. maakoodi, jota käytetään ECLI-tunnuksen toisessa osassa, on: [EP].
ECLI-tunnuksen osien avulla yksilöidään Euroopan patenttiviraston valituslautakuntien päätökset:
maakoodi: EP
tuomioistuinkoodi: BA (BA = Euroopan patenttiviraston valituslautakunnat)
päätöksen antamisvuosi (muodossa VVVV)
päätöksen asianumeron (asian alkuperäinen numero ilman kenoviivaa). Käsittää 7 merkkiä --> 1 kirjain (päätöksen tyyppi) + 4 numeroa (päätöksen järjestysnumero) + 2 numeroa (arkistointivuoden kaksi viimeistä numeroa).
EPO:n päätöstyyppien koodit:
D: kurinpitolautakunta
G: valituslautakunta, laajennettu kokoonpano
J: oikeudellinen valituslautakunta
T: tekniset valituslautakunnat
W: protestiasioita koskevat päätökset
R: uudelleentarkasteluhakemuksia koskevat päätökset
päätöksen päivämäärä (muodossa VVVVKKPP)
EP = Euroopan patenttivirasto
BA = Euroopan patenttiviraston valituslautakunnat
2002 – päätöksen antamisvuosi (esimerkki)
D000300 = D0003/00 (päätöksen asianumero)
20020503 = 2002.05.03 (päätöksen antamispäivä)
ECLI-tunnuksen käyttö
ECLI-tunnuksen avulla yksilöidään Euroopan patenttiviraston valituslautakuntien päätökset.
ECLI-tunnuksen avulla voi tehdä hakuja Euroopan patenttiviraston valituslautakuntien päätöstietokannassa (ks. linkki jäljempänä).
EPO:n valituslautakuntien päätöstietokanta
Valituslautakuntien päätöksistä muodostuva oikeuskäytäntö
Eurooppapatenttirekisteri
Eurooppalainen oikeuskäytäntötunnus (ECLI) - Belgia
Belgia ei ole vielä ottanut käyttöön eurooppalaista oikeuskäytäntötunnusta (European Case Law Identifier, ECLI).
Eurooppalainen oikeuskäytäntötunnus (ECLI) - Bulgaria
Eurooppalainen oikeuskäytäntötunnus (ECLI) - Tanska
Puhelin: 70 10 33 22
Tanskan maakoodi on [DK].
Tiedot toimitetaan myöhemmin.
Eurooppalainen oikeuskäytäntötunnus (ECLI) - Saksa
Saksan kansalliseksi ECLI-koordinaattoriksi on nimetty oikeusministeriö:
Puhelin: (+49) 228 410 5801
Sähköposti: cc-ris@bfj.bund.de
Saksan maakoodi on [DE].
Eurooppalainen oikeuskäytäntötunnus (ECLI) on tarkoitus ottaa käyttöön kaikissa liittovaltiotason tuomioistuimissa. Osavaltioiden tuomioistuimet ottanevat sen käyttöön myöhemmin.
Tähän mennessä ECLI-tunnuksen ovat ottaneet käyttöön liittovaltion perustuslakituomioistuin (Bundesverfassungsgericht), hallintotuomioistuin (Bundesverwaltungsgericht) ja työtuomioistuin (Bundesarbeitsgericht). ECLI-tunnus annetaan kaikille ratkaisuille, jotka julkaistaan näiden tuomioistuinten verkkosivuilla:
http://www.bundesarbeitsgericht.de (1.1.2015 jälkeen päivätyt tuomiot).
Viisiosaisen ECLI-tunnuksen kaksi ensimmäistä osaa ovat kussakin jäsenvaltiossa vakiomuotoiset:
ECLI:DE:[tuomioistuimen koodi]:[ratkaisun antamisvuosi]:[järjestysnumero]
Kullakin tuomioistuimella on oma koodi ja omat säännöt järjestysnumeron esittämistä varten. Ratkaisun antamisvuosi esitetään periaatteessa nelinumeroisena (VVVV, esim. 2015).
Liittovaltion perustuslakituomioistuimen koodi on ”BVerfG”.
Järjestysnumerossa on neljä tai (jos ratkaisujen erottamiseksi tarvitaan lisätunnus) viisi osaa, joista kolmannen ja neljännen sekä neljännen ja viidennen välissä on piste.
1. Menettelyn laji:
b puolueen toteaminen perustuslain vastaiseksi
c vaaleja koskeva valitus
e valtioelinten valtiosääntöoikeudellinen riita-asia
f abstrakti normivalvonta
g liittovaltion ja osavaltion välinen toimivaltariita
h muu liittovaltion ja osavaltion välinen oikeusriita
k osavaltion perustuslakia koskeva oikeusriita
l konkreettinen normivalvonta
m kansainvälisen oikeuden ja liittovaltion oikeuden suhteen tutkiminen
n osavaltion perustuslakituomioistuimen esittämän perustuslainmukaisuutta koskevan oikeuskysymyksen tulkinta
p liittovaltion perustuslakituomioistuimen ratkaistavaksi liittovaltion lain nojalla siirretty muu asia
q välitoimi
r perustuslakia koskeva kanne
up täysistunnossa tehty ratkaisu
vb käsittelyn viivästymistä koskeva valitus
2. Tuomioistuimen kokoonpanojen lyhenteet: ”k” tarkoittaa oikeuden Kammer-jaoston ratkaisua ja ”s” Senat-jaoston ratkaisua (ei koske täysistunnossa käsiteltäviä asioita eikä viivästymistä koskevia valituksia, joita käsittelevä tuomioistuimen kokoonpano ilmaistaan lyhenteillä ”up” ja ”vb”)
3. Ratkaisun antamispäivä muodossa VVVVKKPP
4. Vapaaehtoinen lisäys: lisätunnus (a–z) – käytetään tarvittaessa erottamaan toisistaan ratkaisut, jotka on annettu samana päivänä tai samalla viitenumerolla (esim. päätös välitoimien jatkamisesta + samana päivänä ja samalla viitenumerolla pääasiassa annettu tuomio)
5. Asian viitenumero:
21. tammikuuta 2015 asiassa 2 BvR 1856/13 annettua ratkaisua vastaa ECLI-tunnus ECLI:DE:BVerfG:2015:rk20150121.2bvr185613
Liittovaltion hallintotuomioistuin
Liittovaltion hallintotuomioistuimen koodi on ”BVerwG”.
Järjestysnumerossa on neljä osaa, joista toisen ja kolmannen sekä kolmannen ja neljännen välissä on piste.
1. Ratkaisun antamispäivä muodossa PPKKVV
2. Ratkaisutyypin lyhenne (”U” on Urteil (tuomio), ”B” on Beschluss (päätös) ja ”G” on Gerichtsbescheid (määräys)
4. Kaikissa tapauksissa: lisänumero (esim. ”0”, käytetään kahden tai useamman samana päivänä samalla viitenumerolla annetun samantyyppisen ratkaisun erottamiseksi toisistaan).
Liittovaltion hallintotuomioistuimen 17. huhtikuuta 2002 viitenumerolla 9 CN 1.01 antaman tuomion ECLI-tunnus on ECLI:DE:BVerwG:2002:170402U9CN1.01.0
Liittovaltion työtuomioistuimen koodi on ”BAG”.
Järjestysnumerossa on neljä osaa, jotka erotetaan toisistaan pisteillä.
2. Ratkaisutyypin lyhenne (”B” on Beschluss ja ”U” on Urteil)
Liittovaltion työtuomioistuimen 7. tammikuuta 2015 viitenumerolla 10 AZB 109/14 antaman päätöksen ECLI-tunnus on ECLI:DE:BAG:2015:070115.B.10AZB109.14.0
Eurooppalainen oikeuskäytäntötunnus (ECLI) - Viro
Viro aikoo ottaa eurooppalaisen oikeuskäytäntötunnuksen (ECLI) käyttöön Riigi Teatajassa julkaistavan oikeuskäytännön osalta.
Eurooppalainen oikeuskäytäntötunnus (ECLI) - Irlanti
Kansallinen ECLI-koordinaattori on oikeus- ja tasa-arvoasioiden ministeriö (Department of Justice and Equality).
Irlannin maakoodi on [IE].
Eurooppalaista oikeuskäytäntötunnusta (European Case Law Identifier, ECLI) ei ole mahdollista ottaa käyttöön nykyisten yleisön saatavilla olevien tietojen pohjalta. ECLI-tunnuksen lopullista muotoa pohditaan vielä.
Eurooppalainen oikeuskäytäntötunnus (ECLI) - Ranska
Eurooppalainen oikeuskäytäntötunnus (European Case Law Identifier, ECLI) on Ranskassa vasta kokeiluvaiheessa.
Ranskan kansallinen ECLI-koordinaattori on oikeudellisten ja hallinnollisten asioiden tiedotusosasto (Direction de l’information légale et administrative, DILA), jonka on nimennyt Ranskan pääministerin kanslian pääsihteeri.
Ranskan maakoodi on [FR].
ECLI-järjestelmä kattaa seuraavat Ranskan ylimmät oikeusasteet:
perustuslakineuvosto (Conseil constitutionnel)
korkein hallinto-oikeus (Conseil d'Etat).
ECLI-tunnisteessa on viisi osaa, joista kaksi ensimmäistä ovat jäsenvaltiokohtaisia ja muuttumattomia:
ECLI:FR:{tuomioistuimen_koodi}:{päätöksen antamisvuosi}:{järjestysnumero}
Kullakin tuomioistuimella on oma koodinsa sekä säännöt järjestysnumeron luomiseksi.
Päätöksen antamisvuosi esitetään aina nelinumeroisena (muodossa VVVV, esimerkiksi 2012).
1. Perustuslakineuvosto
Perustuslakineuvoston tuomioistuinkoodi on CC.
ECLI-muodossa se on siis:
ECLI:FR:CC:{päätöksen antamisvuosi}:{järjestysnumero}.
Järjestysnumero muodostetaan kahdesta osasta, jotka erotetaan toisistaan pisteellä:
päätöstyypin sarjanumero (joka alkaa numerolla 1 joka vuosi)
päätöstyyppi (DC, QPC, AN jne.), katso luettelo.
perjantaina 27.7.2012 annettu päätös nro 2012-270 QPC on ECLI-muodossa ECLI:FR:CC:2012:2012.270.QPC.
2. Kassaatiotuomioistuin
Kassaatiotuomioistuimen tuomioistuinkoodi on CCASS.
ECLI:FR:CCASS:{päätöksen antamisvuosi}:{järjestysnumero}.
Järjestysnumero koostuu kahdesta peräkkäisestä elementistä:
Tuomioistuimen kokoonpanoa koskeva ECLI-koodi (kaksi merkkiä seuraavan taulukon mukaisesti):
ASSEMBLEE PLENIERE (täysistunto)
AVIS (lausunto)
PREMIERE CHAMBRE CIVILE (ensimmäinen siviilioikeusjaosto)
CHAMBRE COMMERCIALE (kauppaoikeusjaosto)
CHAMBRE CRIMINELLE (rikosoikeusjaosto)
CHAMBRE MIXTE (useita jaostoja käsittävä kokoonpano)
ORDONNANCE DU PREMIER PRESIDENT (ensimmäisen puheenjohtajan määräys)
CHAMBRE SOCIALE (sosiaalioikeusjaosto)
Tämä koodi perustuu sisäiseen hallinnolliseen numeroon, jossa on 8 merkkiä.
Yksimerkkinen koodi ilmoittaa tuomioistuimen kokoonpanon.
Kaksimerkkinen koodi ilmoittaa päätöksen antamisvuoden.
Juokseva viisimerkkinen sarjanumero alkaa joka vuosi uudelleen ja on jaostokohtainen.
Esimerkki: Kassaatiotuomioistuimen rikosoikeudellisen jaoston 27.2.2013 antaman tuomion hallinnollinen numero on C1300710 ja sitä koskevan muutoksenhaun numero on 12-81.063. Tämän tuomion järjestysnumeron ensimmäinen osa on CR, joka tarkoittaa rikosoikeudellista jaostoa.
Hallinnollisen numeron viisi viimeistä numeroa.
Edellä mainitussa esimerkissä järjestysnumeron toinen osa on 00710. Kun ne yhdistetään, kassaatiotuomioistuimen rikosoikeudellisen jaoston 27.2.2013 antamaa tuomiota koskeva muutoksenhaku nro 12-81063 on ECLI-muodossa ECLI:FR:CCASS:2013:CR00710.
3. Korkein hallinto-oikeus
Korkeimman hallinto-oikeuden käyttämästä tuomioistuinkoodista käy ilmi tuomioistuimen kokoonpano: sen lähtökohtana on CE, jonka perässä on useiden kirjainten yhdistelmä seuraavasti:
Assemblée (yleisistunto)
Ordonnance (määräys)
Section du contentieux (riita-asioiden jaosto)
Sous-section jugeant seule (juoksevia asioita hoitava alajaosto)
Sous-sections reunies (alajaostot yhdessä)
Koodia CE ei käytetä yksinään.
Perusmuodossa se on siis:
ECLI:FR:CE…:{päätöksen antamisvuosi}:{järjestysnumero}.
Järjestysnumero muodostetaan myös kahdesta osasta, jotka erotetaan toisistaan pisteellä:
päätöksen hakunumero
päätöksen antamispäivä muodossa VVVVKKPP.
Korkeimman hallinto-oikeuden päätös nro 355099, jonka kolmas ja kahdeksas alajaosto ovat antaneet yhdessä 1.3.2013, olisi ECLI-muodossa: ECLI:FR:CESSR:2013:355099.20130301.
Eurooppalainen oikeuskäytäntötunnus (ECLI) - Kroatia
Kroatiassa ECLI ei sisälly tuomioistuinten päätösten tietokantaan, jota hallinnoi Kroatian korkein oikeus (Vrhovni sud) ja johon on pääsy korkeimman oikeuden verkkosivuilta. Koska ECLI-järjestelmä on tärkeä ja se on otettava käyttöön kaikissa jäsenvaltioissa, Kroatian oikeusministeriö ja korkein oikeus päättivät järjestää tarjouskilpailun ECLI-järjestelmän käyttöönotosta osana oikeus- ja kuluttaja-asioiden pääosaston alaista oikeusalan ohjelmaa 2014–2020.
Euroopan komissio antoi hankkeelle hiljattain virallisen hyväksynnän, joten Kroatia aloittaa ECLI-järjestelmän käyttöönoton lokakuun alussa yhteistyössä noin kymmenen hankekumppanin kanssa.
Eurooppalainen oikeuskäytäntötunnus (ECLI) - Italia
Kansallista ECLI-koordinaattoria ei ole vielä nimetty. Toistaiseksi koordinoinnista huolehtii tietoteknisistä järjestelmistä vastaava oikeusministeriön osasto.
Italian maatunnus on [IT].
Ehdotusta kansallisen ECLI-tunnuksen käyttöönottoa varten laaditaan parhaillaan käynnissä olevien kokeiluhankkeiden yhteydessä. Ehdotuksessa on säännöt oikeuskäytäntöön kuuluvien asiakirjojen järjestysnumeron määrittämiseksi ECLI-standardin mukaisesti, käytettävissä olevan metadatan pohjalta, jotta voidaan taata asiakirjojen yksilöitävyys.
Eurooppalainen oikeuskäytäntötunnus (ECLI) - Kypros
Kansallinen ECLI-koordinaattori on oikeudellisista julkaisuista vastaava osasto.
S-posti: publicationsc@sc.judicial.gov.cy
Kyproksen maakoodi on [CY].
Kansallisen ECLI-tunnuksen (European Case Law Identifier, eurooppalainen oikeuskäytäntötunnus) lopullista muotoa harkitaan vielä.
Eurooppalainen oikeuskäytäntötunnus (ECLI) - Latvia
Kansallinen ECLI-koordinaattori nimitetään, kun järjestelmä otetaan käyttöön.
Latvian maakoodi on [LV].
Eurooppalaisen oikeuskäytäntötunnuksen (European Case Law Identifier, ECLI) käyttöönotto on vireillä.
Eurooppalainen oikeuskäytäntötunnus (ECLI) - Liettua
Kansallinen ECLI-koordinaattori on kansallinen tuomioistuinlaitos:
Nacionalinė teismų administracija, L.Sapiegos g. 15, LT-10312 Vilnius, Lietuva
Puhelin: +370 5 266 29 81. S-posti: info@teismai.lt
Liettuan maakoodi on [LT].
ECLI-tunnus ei ole vielä käytössä Liettuassa.
Eurooppalainen oikeuskäytäntötunnus (ECLI) - Luxemburg
Luxemburg selvittää parhaillaan mahdollisuuksia ottaa käyttöön eurooppalainen oikeuskäytäntötunnus (European Case Law Identifier – ECLI).
Eurooppalainen oikeuskäytäntötunnus (ECLI) - Unkari
Unkari ei toistaiseksi suunnittele eurooppalaisen oikeuskäytäntötunnuksen (European Case Law Identifier, ECLI) käyttöönottoa.
Päivitetty viimeksi: 07/04/2017
Eurooppalainen oikeuskäytäntötunnus (ECLI) - Malta
Kansallinen ECLI-koordinaattori on Maltan tuomioistuinlaitos (s-posti: courts.justice@gov.mt).
Maltan maakoodi on [MT].
Maltan ECLI-tunnusta (European Case Law Identifier, eurooppalainen oikeuskäytäntötunnus) ei voida muodostaa yleisön saatavilla olevista tuomioistuinten ratkaisujen tunnistetiedoista. Tunnus luodaan automaattisesti, kun ratkaisu tallennetaan tuomioistuinlaitoksen tietojärjestelmään.
Päivitetty viimeksi: 05/12/2018
Eurooppalainen oikeuskäytäntötunnus (ECLI) - Alankomaat
Eurooppalainen oikeuskäytäntötunnus (ECLI) - Itävalta
Bundeskanzleramt (Liittokanslerinvirasto)
e-Government - Programm- und Projektmanagement (Abt. I/13)
Puhelin: (+43 1) 53115/204211
Faksi: (+43 1) 53109/204211
Sähköposti: helmut.weichsel@bka.gv.at
Itävallan maakoodi on [AT].
ECLI-tunnus ilmoitetaan seuraavien tuomioistuinten ja viranomaisten päätösten internetissä julkaisemisen yhteydessä:
korkein oikeus (Oberster Gerichtshof) ja muita tuomioistuimia
liittovaltion finanssituomioistuin (Bundesfinanzgericht)
osavaltioiden hallintotuomioistuimet (Landesverwaltungsgerichte)
tietosuojavirasto (Datenschutzbehörde)
Päivitetty viimeksi: 28/04/2017
Eurooppalainen oikeuskäytäntötunnus (ECLI) - Puola
Puola ei toistaiseksi suunnittele eurooppalaisen oikeuskäytäntötunnuksen (European Case Law Identifier, ECLI) käyttöönottoa.
Eurooppalainen oikeuskäytäntötunnus (ECLI) - Romania
Kansallista ECLI-koordinaattoria ei ole vielä nimetty. Tiedot toimitetaan myöhemmin.
Romanian maakoodi on [RO].
Eurooppalainen oikeuskäytäntötunnus (European Case Law Identifier, ECLI) luodaan periaatteessa samalla kun tuomio annetaan, koska tuomioistuimen ratkaisun järjestysnumero muodostaa tunnuksen osan.
Päivitetty viimeksi: 06/05/2015
Eurooppalainen oikeuskäytäntötunnus (ECLI) - Slovenia
Eurooppalainen oikeuskäytäntötunnus (ECLI) - Slovakia
Kansallinen ECLI-koordinaattori on tuomioistuinlaitoksen tietojärjestelmistä ja projektihallinnosta vastaava Slovakian tasavallan oikeusministeriön osasto. S-posti: ecli@justice.sk
Slovakian maakoodi on [SK].
ECLI-tunnus luodaan samalla kun tuomio annetaan. ECLI-numero on vain 25. heinäkuuta 2011 jälkeen annetuilla tuomioilla. Jos tuomio on annettu ennen tätä päivämäärää, mutta siihen on haettu muutosta sen jälkeen, muutoksenhakutuomiolle ja muille samaa asiaa koskeville tuomioille annetaan ECLI-tunnus.
Esimerkki Slovakian ECLI-tunnuksesta:
OSBA1 = tuomioistuimen lyhenne
2011 = vuosi
0123456789 = IČS (asian tunnusnumero)
123 = asiassa annetun tuomion järjestysnumero
Eurooppalainen oikeuskäytäntötunnus (ECLI) - Ruotsi
Ruotsi ei toistaiseksi aio ottaa käyttöön eurooppalaista oikeuskäytäntötunnusta (European Case Law Identifier, ECLI).
Eurooppalainen oikeuskäytäntötunnus (ECLI) - Englanti ja Wales
Yhdistynyt kuningaskunta ei ole tehnyt lopullista päätöstä eurooppalaisen oikeuskäytäntötunnuksen (ECLI) käyttöön ottamisesta. Eri vaihtoehtoja tutkitaan vielä.
Eurooppalainen oikeuskäytäntötunnus (ECLI) - Pohjois-Irlanti
Yhdistynyt kuningaskunta ei ole vielä tehnyt lopullista päätöstä eurooppalaisen oikeuskäytäntötunnuksen käyttöön ottamisesta ja tutkii eri vaihtoehtoja.
Eurooppalainen oikeuskäytäntötunnus (ECLI) - Skotlanti
Yhdistynyt kuningaskunta ei toistaiseksi suunnittele eurooppalaisen oikeuskäytäntötunnuksen (European Case Law Identifier, ECLI) käyttöönottoa.
Päivitetty viimeksi: 23/04/2019